Virallinen lehti nro C 200 , 30/06/1997 s. 0111



Ehdotus neuvoston asetukseksi tiettyjen sokerialan hintojen sekä juurikkaiden vakiolaadun vahvistamisesta markkinointivuodeksi 1997/1998 (KOM(97)0089 - C4-0116/97 - 97/0089(CNS)) Ehdotus hyväksyttiin seuraavin tarkistuksin: (Tarkistus 11) Johdanto-osan 4 a kappale (uusi) >EP:n äänestyksessä hyväksytty teksti> sokerin varastointitukien laskemisessa on muuttuva elementti, joka perustuu korkokannalle sekä kiinteä elementti, joka kattaa erityisen varaston aiheuttamat kustannukset; jälkimmäistä elementtiä ei ole tarkasteltu uudelleen yli vuosikymmeneen ja sitä olisi muutettava siten, että se vastaisi muuttuneita kustannuksia; tällainen uudelleen tarkastelu olisi toteutettava säännöllisesti kolmen vuoden välein; (Tarkistus 12) Johdanto-osan 4 b kappale (uusi) >EP:n äänestyksessä hyväksytty teksti> nykyinen toiminnan aloitusvaihe Portugalin ensimmäisessä sokerijuurikkaan jalostustehtaassa, joka perustettiin jäseneksi liittymisen yhteydessä Portugalille myönnetyn tuotantokiintiön hyödyntämiseksi, vaatii ponnisteluja sokerijuurikkaan viljelyn edistämiseksi viljelijäyhteisössä; sokerijuurikkaan viljely joutuu kilpailemaan muiden vaihtoehtoisten tuotteiden, kuten maissin ja vehnän viljelyn kanssa, jotka saavat EU:n yhteisrahoittamaa erityistukea vuoteen 2001 saakka; asetuksen (ETY) N:o 1785/81 46 artikla on mahdollistanut tietyille jäsenvaltioille väliaikaisen kansallisen tuen jakamisen vastaavanlaisiin tarkoituksiin, (Tarkistus 13) Johdanto-osan 4 c kappale (uusi) >EP:n äänestyksessä hyväksytty teksti> Asetuksella (ETY) N:o 1785/81 Espanjalle annetaan lupa myöntää mukautustukea sokeria tuottaville yrityksille markkinointivuoteen 1996/97 asti osana maan sokeriteollisuuden uudelleenjärjestämissuunnitelmia; teknisten ongelmien vuoksi tätä uudelleenjärjestelyä ei ole voitu toteuttaa lopullisesti; lisäksi Espanjalla on lupa myöntää mukautustukea sokerijuurikkaan ja sokeriruo'on tuottajille markkinointivuoteen 1999/2000 asti; teollisuuden uudelleenjärjestämissunnitelmien toteuttamiseksi, jotka kattavat sekä sokerijuurikkaan että sokeriruo'on, on suotavaa antaa Espanjalle mahdollisuus jatkaa tuen myöntämistä teollisuudelle markkinointivuoteen 1999/2000 asti; (Tarkistus 14) 3 a ARTIKLA (uusi) 46 artiklan 6 kohta (asetus (ETY) N:o 1785/81) >EP:n äänestyksessä hyväksytty teksti> 3 a artikla Muutetaan asetuksen (ETY) N:o 1785/81 46 artiklan 6 kohta seuraavasti: "(6) Markkinointivuosina 1997/98 - 1999/2000 Espanjalla on oikeus myöntää sokeria tuottaville yrityksille mukautustukea. Tukea myönnetään ainoastaan 24 artiklan 1 a kohdassa määriteltyjen A- ja B-kiintiöihin kuuluvien sokerien osalta ja osana uudelleenjärjestämissuunnitelmia, joiden tarkoituksena on järkeistää Espanjan sokeriteollisuutta. Nämä suunnitelmat toimitetaan komissiolle. Tuki on 24 miljoonaa ecua ensimmäisessä kohdassa mainittuna aikana.» (Tarkistus 15) 3 b ARTIKLA (uusi) >EP:n äänestyksessä hyväksytty teksti> 3 b artikla 1) Portugalin valtio voi ottaa käyttöön kansallisen tuen, joka on tarkoitettu edistämään sokerijuurikkaan viljelyä. 2) Edellä olevassa 1 kohdassa mainittua tukea vähennetään asteittain vuoteen 2001 mennessä eikä se saa ylittää 2,5 miljoonan ecun summaa seuraavan markkinointivuoden aikana. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi tiettyjen sokerialan hintojen sekä juurikkaiden vakiolaadun vahvistamisesta markkinointivuodeksi 1997/1998 (KOM(97)0089 - C4-0116/97 - 97/0089(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(97)0089 - 97/0089(CNS) ((EYVL C 101, 27.3.1997, s. 4)), - neuvoston kuultua sitä (C4-0116/97), - ottaa huomioon työjärjestyksensä 58 artiklan, - ottaa huomioon maataloutta sekä maaseudun kehittämistä käsittelevän valiokunnan mietinnön sekä budjettivaliokunnan, taloudellisten ulkosuhteiden valiokunnan, ympäristö-, terveys- ja kuluttajansuojavaliokunnan ja kehitys- ja yhteistyövaliokunnan lausunnot (A4-0173/97), 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.